

Na temelju članka 107. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20.,151/22., 155/23. i 156/23. ), i članka 3.,4. i 5. Pravilnika o načinu i postupku zapošljavanja ( u daljnjem tekstu: Pravilnik ) ravnatelj Srednje škole Josipa Kozarca Đurđenovac dana 27. listopada 2024. objavljuje

# **N A T J E Č A J**

 za slobodno radno mjesto

**1.** **NASTAVNIK/CA STRUKOVNIH PREDMETA U ŠUMARSTVU (m/ž )**

 - puno radno vrijeme, 40 sati ukupne tjedne obveze, na određeno; do povratka radnice na rad;

 1 izvršitelj/ica - mjesto rada: Đurđenovac;

Na natječaj se mogu javiti osobe oba spola sukladno članku 13. Zakona o ravnopravnosti spolova (NN 82/08, 69/17). Izrazi koji se koriste u natječaju, a imaju rodno značenje, koriste se neutralno i odnose i na muške i ženske osobe.

Uvjeti za zasnivanje radnog odnosa

Uz opće uvjete za zasnivanje radnog odnosa sukladno općim propisima o radu kandidati moraju ispunjavati i posebne uvjete sukladno odredbi članka 105. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19,64/20.,151/22.,155/23. i 156/23.), Zakona o strukovnom obrazovanju („Narodne novine“ broj 30/09, 24/10, 22/13 i 25/18.,69/22.) odredbe Pravilnika o pedagoškoj spremi i pedagoško psihološkom obrazovanju nastavnika u srednjem školstvu ( Narodne novine br. 1/96 i 80/99). Radni odnos u školi se ne može zasnovati s osobom za koju postoje zapreke iz članka 106. Zakona o i obrazovanju u osnovnoj i srednjoj školi („NN“ br. 87/08, 86/09, 92/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20.,151/22. i 156/23.):

U prijavi na natječaj kandidati trebaju navesti osobne podatke (ime i prezime, adresu prebivališta, odnosno boravišta, broj telefona/mobitela, po mogućnosti kandidata i e-mail adresa, naziv radnog mjesta na koje se kandidat prijavljuje).

Uz pisanu i vlastoručno potpisanu prijavu, kandidati su obvezni priložiti:

1. životopis,
2. diplomu, odnosno dokaz o stečenoj stručnoj spremi sukladno odredbama Pravilnika o stručnoj spremi i pedagoško — psihološkom obrazovanju nastavnika u srednjem školstvu (NN broj 1/96., 80/99. )
3. dokaz o državljanstvu (presliku domovnice)
4. presliku dokaza o stečenim pedagoškim kompetencijama za one koji ih prema Zakonu trebaju imati
5. uvjerenje da nije pod istragom i da se protiv kandidata ne vodi kazneni postupak za kaznena djela za koja postoji zapreka za zasnivanje radnog odnosa u Školi sukladno odredbi članka 106. Zakona ( ne starije od dana objave ovog natječaja)
6. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od dana objave natječaja )

 Navedene isprave se prilažu u neovjerenoj preslici.

Priložene preslike isprava neće se vraćati kandidatima.

U svrhu utvrđivanja vjerodostojnosti dokumentacije, izabrani kandidat prije zaključivanja ugovora dužan je poslodavcu dužan dostaviti izvorne dokumente ili ovjerene preslike originale.

Pisane prijave s potrebnom dokumentacijom o ispunjavanju uvjeta iz natječaja dostavljaju se neposredno ili poštom na adresu s naznakom na koji se natječaj prijavljuju:

**Srednja škola Josipa Kozarca Đurđenovac, Trg dr. Franje Tuđmana 4,**

**31511 Đurđenovac**

S naznakom :

 **„Natječaj za Nastavnika/cu strukovnih predmeta u šumarstvu”**

Osoba koja ne podnese pravodobnu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj.

Prijavom na natječaj kandidati su suglasni s javnom objavom osobnih podataka (ime, prezime, titula) na stranici škole, u svrhu obavještavanja o rezultatima natječaja.

Kandidat/kinja koji je stekao obrazovnu kvalifikaciju u inozemstvu dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu s Zakonom o priznavanju inozemnih obrazovnih kvalifikacija te u skladu s Zakonom o priznavanju istovrijednosti stranih školskih svjedodžbi i diploma ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu s Zakonom o priznavanju inozemnih obrazovnih kvalifikacija te u skladu s Zakonom o reguliranim profesijama i priznavanju inozemnih stručnih kvalifikacija, rješenje Ministarstva znanosti i obrazovanja o priznavanju stručne kvalifikacije radi pristupa reguliranoj profesiji.

Kandidati koji ostvaruju pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu. Navedeni kandidati imaju prednost u odnosu na ostale kandidate pod jednakim uvjetima.

Slijedom navedenoga:
Kandidati koji se pozivaju na pravo prednosti zapošljavanja sukladno odredbi čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19,84/21,156/23.), dužni su uz prijavu na javni natječaj, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:
<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Dodatne informacije o gore navedenim dokazima potražite na sljedećoj stranici:<https://www.zakon.hr/z/973/Zakon-o-hrvatskim-braniteljima-iz-Domovinskog-rata-i-%C4%8Dlanovima-njihovih-obitelji->

Kandidat koji se poziva na pravo prednosti pri zapošljavanju prema čl.48.f. Zakona o zaštiti vojnih i civilnih invalida (NN broj 33/92,57/92,77/92,27/93,58/93,02/94,76/94,108/95,108/96, 82/01,103/03 i 148/13i 98/19) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>
Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13,152/14 i 39/18,32/20) uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Sukladno odredbama Opće uredbe o zaštiti osobnih podataka br. 2016/679 i Zakona o provedbi Opće uredbe o zaštiti osobnih podataka ( NN 42/18 ), prijavom na natječaj, kandidat daje privolu za prikupljanje i obradu svojih osobnih podataka iz natječajne dokumentacije u svrhu provedbe natječajnog postupka.

VREDNOVANJE KANDIDATA:

Sukladno odredbama Pravilnika o načinu i postupku zapošljavanja u Srednjoj školi Josipa Kozarca, Đurđenovac, Škola će nakon isteka natječajnog roka za kandidate prijavljene na natječaj provesti prethodno vrednovanje kandidata prijavljenih na natječaj, a koji su dostavili pravodobne i potpune prijave i koji ispunjavanju formalne uvjete natječaja.

Područje provjere, pravni i drugi izvori za pripremu kandidata, te mjesto i vrijeme održavanja prethodne provjere biti će objavljeni na mrežnim stranicama Škole: u rubrici po nazivom „Natječaji” najmanje 3 dana prije provođenja postupka vrednovanja.

Natječaj je objavljen od **27.11.2024. i traje do 05.12.2024.godine.**

Nepotpune i nepravodobne prijave neće se razmatrati, kao ni prijave upućene elektroničkom poštom.

Kandidati koji su pravodobno dostavili potpunu prijavu sa svim prilozima, odnosno ispravama i ispunjavaju uvjete natječaja dužni su pristupiti vrednovanju. Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku. Rok za podnošenje prijava je 8 dana od dana objave natječaja na mrežnim stranicama i oglasnim pločama Hrvatskog zavoda za zapošljavanje i mrežnim stranicama i oglasnoj ploči škole.

Svi kandidati će o rezultatima natječaja biti obaviješteni javnom objavom na mrežnoj stranici škole: <http://ss-jkozarca-djurdjenovac.skole.hr/natje_aj_za_slobodno_radno_mjesto> u roku od 8 dana, na isti način, putem mrežnih stranica, iznimno pismenim putem, ako se na natječaj prijavi kandidat koji se poziva na pravo prednosti pri zapošljavanju prema posebnim propisima.

KLASA: 112-02/24-01/5

URBROJ: 2149-12-01-24-1

Đurđenovac, 26. studenoga 2024.g. RAVNATELJ :

Danijel Rončević, prof.